Hoe gaan ons nou oorleef? | Netwerk24
Hoe gaan ons nou oorleef?
Ons vra tereg op die voorblad: Waar gaan dit eindig? Die petrolprys is gemiddeld nou R17 per liter. Wie sou dit hom ooit kon voorstel?
Suid-Afrikaners trek bitter swaar. Die meeste mense moet elke sent drie keer omdraai en knyp tot die mossie op die sent se oë traan.
Indien jou motor gemiddeld 10 km/F verbruik, gaan dit jou nou R510 kos om 300 kilometer te ry.
Mense met motors met 60 F-brandstoftenks, gaan R1 020 opdok om dit vol te maak.
Dit is inderdaad skrikwekkend. By Standard het die meeste mense besluit om maar voet te slaan werk toe. Ons kan net nie meer ry nie.
Skole sal moet herbedink hoe hulle hul buitemuurse aktiwiteite gaan organiseer sodat ouers nie meer op en af hoef te ry om kinders by aktiwiteite te gaan aflaai of te gaan haal nie. Dit is of dit, of kinders gaan minder buitemuurse aktiwiteite begin doen.
In die meeste huise leef mense op skuld om te oorleef. In Worcester is behuising ongelooflik duur. Hoe ons vorentoe gaan bly oorleef, weet nugter.